CELEX: 32016R0441
Language: bg
Date: 2016-03-23 00:00:00
Title: Регламент (ЕС) 2016/441 на Комисията от 23 март 2016 година за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на стевиол гликозиди (E 960) като подсладител в горчица (Текст от значение за ЕИП)

24.3.2016   
            
            
               BG
            
            
               Официален вестник на Европейския съюз
            
            
               L 78/47
            
         РЕГЛАМЕНТ (ЕС) 2016/441 НА КОМИСИЯТА
   от 23 март 2016 година
   за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на стевиол гликозиди (E 960) като подсладител в горчица
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3 от него,
   като има предвид, че:
   
               (1)
            
            
               С приложение II към Регламент (ЕО) № 1333/2008 се определя списък на Съюза на добавките, одобрени за употреба в храни, и условията за тяхната употреба.
            
         
               (2)
            
            
               Посоченият списък може да се актуализира в съответствие с общата процедура, посочена в член 3, параграф 1 от Регламент (ЕО) № 1331/2008 на Европейския парламент и на Съвета (2), по инициатива на Комисията или при постъпване на заявление.
            
         
               (3)
            
            
               На 23 януари 2015 г. бе подадено заявление за разрешаване на употребата на стевиол гликозиди (E 960) като подсладител в горчица. Впоследствие заявлението бе предоставено на държавите членки съгласно член 4 от Регламент (ЕО) № 1331/2008.
            
         
               (4)
            
            
               Стевиол гликозидите са некалорични съставки със сладък вкус, които могат да се използват като заместители на захарозата в производството на горчица, като така се удължава нейният срок на годност и нейната микробиологична стабилност (намаляването на съдържанието на захар възпрепятства процеса на ферментация, при който захарта е субстрат), като едновременно с това се запазват необходимите органолептични свойства на продукта. Ако стевиол гликозидите бъдат разрешени за употреба в горчицата, асортиментът на продукта ще стане по-богат, като бъде добавен продукт, съдържащ подсладител, различен от подсладителите, използвани досега, който има и малко по-различни вкусови свойства.
            
         
               (5)
            
            
               Европейският орган за безопасност на храните (Органът) направи оценка на безопасността на употребата като подсладители на стевиол гликозидите, извличани от листата на растението Stevia rebaudiana Bertoni, и представи становището си на 14 април 2010 г. (3). Органът установи допустима дневна доза (ДДД) за стевиол гликозидите от 4 mg/kg телесно тегло на ден, изразени като еквиваленти на стевиол.
            
         
               (6)
            
            
               Ако се разреши употребата на този подсладител със стойности 120 mg/kg (изразено като еквиваленти на стевиол) в горчица, това ще доведе до увеличаване на приема на E960 в следните граници: между 0 до 0,133 % от ДДД при средно потребление и между 0 до 1,143 % от ДДД при високо потребление. Това се счита за допълнителна пренебрежимо ниска експозиция за потребителите и следователно не поражда опасения във връзка с безопасността.
            
         
               (7)
            
            
               Съгласно член 3, параграф 2 от Регламент (ЕО) № 1331/2008 Комисията трябва да изиска становището на Органа, за да актуализира списъка на Съюза на добавките в храните, установен в приложение II към Регламент (ЕО) № 1333/2008, освен в случаите, когато няма вероятност актуализацията да има въздействие върху човешкото здраве. Тъй като разрешаването на употребата на стевиол гликозиди (Е 960) като подсладител в горчица представлява актуализация на списъка, която не е възможно да има отражение върху човешкото здраве, то не е необходимо да се изисква становището на Органа.
            
         
               (8)
            
            
               Поради това е целесъобразно да се разреши употребата на стевиол гликозидите (E 960) като подсладител, добавен към горчица (подкатегория храни 12.4) при максимално ниво от 120 mg/kg.
            
         
               (9)
            
            
               Поради това приложение II към Регламент (ЕО) № 1333/2008 следва да бъде съответно изменено.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕО) № 1333/2008 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 март 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 354, 31.12.2008 г., стр. 16.
   
      (2)  Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (ОВ L 354, 31.12.2008 г., стр. 1).
   
      (3)  EFSA Journal (Бюлетин на ЕОБХ), 2010; 8(4):1537.
   
      ПРИЛОЖЕНИЕ
      В приложение II към Регламент (ЕО) № 1333/2008 част Д се изменя, както следва:
      
                  1)
               
               
                  В подкратегорията храни 12.4 Горчица след вписването за E 959 се вмъква следното вписване:
                  
                               
                           
                           
                              „E 960
                           
                           
                              Стевиол гликозиди
                           
                           
                              120
                           
                           
                              (60)“
                           
                           
                               
                           
                        
            
                  2)
               
               
                  Добавя се следната бележка под линия:
                  
                              „(60):
                           
                           
                              Изразено като еквиваленти на стевиол.“